Source: http://docplayer.fi/349900-Iin-keskusta-2013-osayleiskaavan-luontoselvitys.html
Timestamp: 2018-06-24 15:07:50+00:00
Document Index: 11586691

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Iin keskusta 2013 osayleiskaavan luontoselvitys - PDF
Download "Iin keskusta 2013 osayleiskaavan luontoselvitys"
1 n a t a n s o y Kalimenkyläntie Kello Lassi Kalleinen gsm y= Iin keskusta 2013 osayleiskaavan luontoselvitys
2 Sisällysluettelo Johdanto Kallio- ja maaperä Alueen luonnon yleiskuvaus Luonnonsuojelualueet Natura-alueisiin välittömästi liittyvät alueet Alueen kasvilajistosta Kaava-alueen uhanalaiset kasvit Muita harvinaisia ja paikallisesti huomioitavia lajeja Muut direktiivilajit Arvokkaat alueet Jokisuisto ja entiset tulvauomat Rannikon nuoret primäärisuot Lehtoja LÄHTEITÄ LIITE 1 Maaperäkartta LIITE 2 Mäntymetsät LIITE 3 Hot Spots LIITE 4 Vasikkasaari ja Hiastinhaara LIITE 5 Lietetatar LIITE 6 Muut uhanalaistarkastelun kasvit LIITE 7 Maankohoamisrannikon primäärisuot LIITE 8 Kaava-alueen kasvilajistoa LIITE 9 Lintuatlas
3 Johdanto Iin keskustan osayleiskaavan rajaus on ohessa. Luontoselvitykseen eivät kuulu rantakaavoitetut alueet, mutta rajaus sisältää Iijokisuiston ja Iijokivartta. Osa alueesta kuuluu Natura-alueeseen ja osa rajoittuu siihen.iijoen suisto ja Iijoen uoma on myös Natura-alueella voimakkaasti rakennettua. Luontoselvitys ei kuitenkaan ole minkään erityisen hankkeen vaikutusten arviointi. Tämä osayleiskaavan luontoselvitys pyrkii osoittamaan ne osayleiskaavan alueet, jotka pitäisi eri syistä jättää rakentamisen ulkopuolelle tai rakentaa luontoarvoja kunnioittaen. Alueelta on selvitetty uhanalaiset lajit, etsitty uhanalaisia luontotyyppejä ja mahdollisia metsälakikohteita. Tämä luontoselvitys keskittyy kasvillisuuteen ja luontotyyppeihin, koska linnuston kannalta keskeiset alueet ovat Naturarajausten sisällä ja koska olemassa oleva tieto on useimmiten tallennettu ns. kymppiruuduttain (YKJ), jolloin tiedoista on vaikea tulkita koskevatko ne kaava-aluetta vai eivät. Erillinen pesimälinnuston selvitys pitäisi tehdä maastotyönä. ELY- keskuksesta saatu ote Hertta-tietokannasta sisälsi toki lintutietoja, mutta ei sellaisia konkreettisia tietoja esim. pesinnöistä, jotka voisi viedä kartoille. Liitteenä on kuitekin lintuatlaksen ruudun 724:342 pesimätiedot. Kartta 1. Aluerajaus, Natura alueet ja asutustihentymät Sisältää Maanmittauslaitoksen aineistoa, lokakuu Lisenssi Myös kasvillisuustietojen rajauksissa on sama ongelma: esimerkiksi neliökilometrin tarkkuudella annetut tiedot voivat olla rajan kummalla puolen tahansa. Siksi työlle oli ominaista tietojen tulkinta ja tarkistus. Työkaluna käytettiin myös paikkatieto-ohjelmaa, johon lajitieto ladattiin. Kyseiseltä alueelta on kasvillisuustietoja harvinaisen runsaasti. Ennalta oli tiedossa, että alueen uhanalaisista kasveista suurin osa on vesikasveja ja että keskeisin on lietetatar. Varsinkin yksivuotisen vesikasvin esiintymäpaikkaa on oikeastaan turha esittää metrintarkkana koordinaattina, koska ne liikkuvat kasvupaikkojen muutosten ja virtausten mukaan. Siksi tässä työssä on pyritty eri tavoin tarkasteltu arvokkaita alueita pikemmin kuin pistemäisiä esiintymiä. Työn tulokset esitetäänkin loppuluvussa Yhteenveto: Arvokkaat alueet 3
4 1. Kallio- ja maaperä Iin keskustan kallioperä on kuvattu Mikko Honkamon Haukiputaan ja Kiimingin karttalehdellä ja sen selityksissä. Alue on karttalehden pohjoisreunassa.. Kallioperä on gneissejä ja graniitteja eikä se sisällä emäksisiä osia. Eteläosa on liuskealuetta, pohjoisosa graniittisia syväkiviä. Kallioperäkartan jyrkkä raja ei näy kasvillisuudessa mitenkään. Alueella ei ole kalliopaljastumia Alueen luontoon ovat vaikuttaneet ratkaisevasti meri, Kartta 2. Syväkivimuodostuman (keltainen) ja gabro-lliuskealueen (sininen) maan nouseminen ja Iijoki. raja ei tule näkyviin kuin Maalismaan voimalaitoksen alakanavassa (Honkamo, Lisenssi Varsinaiset nuoret maannousemarannat on kuitenkin rajattu kaava-alueesta pois. Ne on käsitelty rannikon ja saarten rantakaavassa. Alueen maaperä on pääosin moreenia, hiekkaa ja hietaa. Nuoria soita ja turvepohjaisia alueita on erittäin vähän. Maaperän on luonnollisesti vanhaa merenrantaa. Eteläosa on alavaa. Pääosin maaperä on alle 10 metriä meren pinnasta. Korkeimmat paikat ovat yli 20 metrin korkeudessa (pohjoispuolen Karhu-saari, Illinsaari ja nykyinen keskustan alue). Liitteenä olevalle maaperäkartalle on korostettu viiden metrin korkeuskäyrä (Liite 1). 2. Alueen luonnon yleiskuvaus Maannousemarannikon sukkessiokehitys näkyy kuitenkin tämänkin rajauksen sisällä. Merenrannat ovat kaikkialla alavia. Varsinaiset rantaniityt ja rantalehdot ovat miltei kokonaan kaava-alueen ulkopuolella, mutta seuraavan vaiheen koivikoita ja kuusikoita on runsaasti. Kaava-alueen alavin osa on etelässä, Pitkäniemen, Praavan ja Ojakylän välillä. Alavuudesta seuraa, että näillä alueilla ei ole kuivahkoja ja kuivia kangasmetsiä kuin hyvin pienialaisesti Pitkäniemessä. Metsät ovat joko kosteita maannousemarannikon lehtimetsiä tai tuoreita mustikkatyypin kangasmetsiä. Maan nouseman myötä maa karuuntuu ja kuivuu. Siksi metsien kehitys sisämaahan päin noudattaa kaavaa lehdot lehti- ja sekametsät ja kuusikot. Kuusikkoja seuraaviin männiköihin kuluu aikaa. Dyyneille tai jyrkille rantatörmille sukkession ensi vaiheena syntyviä kuivia kankaita tai karukkokankaita ei täältä ole tiedossa. 4
5 Kuva 1. Tangonsaaren korkeinta kohtaa 5 m mpy. Korkeuskäyrän kohdalla maasto muuttuu jäkäläiseksi. Vaikka Tangonsaaren alavammillakin hiekkamailla kasvaa mäntyä, näyttää metsätyyppi muuttuvan vasta 5 m mpy jäkälän myötä kuivahkoksi kankaaksi. Alueen metsät ovat olleet voimakkaassa talouskäytössä. Luonnontilaisia metsiä ei ole tiedossa. Ilmakuvissa metsät erottuvat enemmän palstoina kuin luontaisina metsätyyppeinä. Hakkuut ja istutukset ovat muuttaneet alkuperäistä sukkessiokehitystä. Siksi tässä ei esitetä perinteistä metsätyyppikarttaa. Metsien aiempia vaiheita selvitettiin paikkatieto-ohjelman ja vanhan (1950-luvun) peruskartan avulla. Vanhoilta kartoilta etsittiin erityisesti männiköitä. Paikkatieto-ohjelman karttatarkastelussa huomattiin, että kuivahkon ja kuivan kankaan männiköiden esiintyminen noudattaa tiettyä kaavaa: ne sijoittuvat viiden metrin korkeuskäyrän yläpuolelle (5 m mpy) eli karkeasti arvioiden maalle, joka on noussut merestä noin viisi tuhatta vuotta sitten (Liite 2). Maaperäkartalta käy lisäksi ilmi, että männiköitä on syntynyt sekä moreeni- että hiekkamaille. Karuimpia kuivia kankaita lienee Illinsaaren korkeimmilla kohdilla n. 20 m mpy. Rannikkoa lähimmät männiköt ovat tietysti entisillä pienillä saarilla. Eteläosissakin on yli viiden metrin nouseva Pitkäniemen nokan kumpare. Koko kaavoitusalueen alavuudesta ja moreenikumpareiden mataluudesta johtuen kuivia puolukkakankaita alueella on melko niukasti. Yli 5 m mpy metsät ovat primäärisukkession myöhäisvaiheen metsiä. Alle 5 m mpy suot taas ovat primäärisukkession alkuvaiheen soita. Viiden metrin korkeuskäyrän alapuolella metsät ovat lehtimetsiä, sekametsiä ja kuusikoita niin, että lehtipuut ovat merta lähinnä, matalimmalla. Tämä pätee myös Tangonsaaressa ja Karhussa (ks. Kuva 1). Kaavoitusalueella on niukasti soita, mutta raportissa esitellään arvokkaana, luonnontilaisena luontotyyppinä kolme maankohoamisrannikon nuorta primäärisuota. Osin maankohoamisrannikosta, osin jokisuiston dynamiikasta ja osin hienojakoisesta maaperästä seuraa, että Iijokisuistossa on vanhoja jokiuomia, 5
6 joilla on omat kehitysvaiheensa. Näitä ovat esimerkiksi Mustapudas ja Alarannan Kuokkalanhaara. Nämä uomat ovat aluksi ravinteikkaita ja reheväkasvuisia, mutta ajan kuluessa ne ovat karuuntuvia ja jopa umpeenkasvavia. Suistometsissä on vanhoja uomia metsäisinä painanteina. Joesta kuroutuneissa uomissa ja lampareissa on oma tyypillinen kasvillisuutensa. Kuva 2. Mustapudas on peräkkäisistä kuroutumalammista koostuva entinen uoma. Uomissa on runsas ja monipuolinen vesikasvillisuuus. Uomat ovat matalia. Jokisuiston kasviston erityinen laji on lietetatar (Persicaria foliosa, kuva kansilehdellä). Iijokisuisto lienee tämän kasvin tärkein kasvupaikka maassamme. Pääosa suiston kannasta on kuitenkin tämän kaava-alueen ulkopuolella. Kaava-alue rajoittuu kahteen tärkeään Natura 2000-alueeseen (Iijoen suisto ja Hiastinlahti). Lietetattaren kannasta pääosa on näillä Natura-alueilla, mutta lietetatar on ns. tiukkaa suojelua edellyttävä direktiivilaji, jonka elinympäristöjä ei saa muuallakaan hävittää. Kaavoitusalueella on kaksi vesistöä, Iijoki ja Liesoja. Teimme kaava-alueen kasvihavainnoista listauksen, joka sisälsi 700 havaintoa eri tavoin huomionarvoisista kasveista. Havainnot olivat peräisin Hatikka- ja Hertta-tietokannoista. Kun nämä havainnot esittää koordinaattien mukaisilla paikoilla, kartalta huomaa välittömästi, että näillä lajeilla on jokin yhteys vesistöihin, joko Iijokeen tai sen entisiin uomiin, merenrantaan tai Liesojaan (Liite 3). Tämä pätee siitä huolimatta, että Iijoen uoma on voimakkaasti rakennettu ja muuttunut. Näiden lisäksi kiinnostavia lajeja olisi lähinnä kulttuuripaikoilla runsasravinteisten lehtojen ja soiden miltei puuttuessa. Varsinaisia muinaisrantojen rantakivikoita tai vanhoja kasvittuneita dyynejä ei alueelta löydy. Lähimmät dyynimetsät ovat alueen eteläosin itäpuolella Aaltokankaalla. Muinaismuistorekisterin ns. kiviröykkiöitä ei kaava-alueelta tunneta, 6
7 mutta Illinsaaressa on muinaismuistorekisteriin kirjattuja esinelöytöjä. Illinsaaressa on viimeksi 2013 ollut kaivauksia. Illinsaaren löytöpaikat ovat n. 10 metriä merenpinnasta. Iin Hamina on tärkeä historiallisen ajan kauppapaikka. Vanhoilta kulttuuripaikoilta voi löytyä omalaatuista (perinne)kasvillisuutta. Iin Haminan rantatörmässä on kasvanut terhi (Asperugo procumbens, T. Ulvinen 1993) ja Alarannalla rautanokkonen (Urtica urens, M. Tihtarinen & Ulvinen, T., 1982). Niistä ei ole tuoreita havaintoja. Iijoen saaret (mm. Niittysaari), vanhat asuinpaikat ja talot ovat edelleen mahdollisia perinnekasvien kasvupaikkoja, mikä on syytä muistaa tarkemmissa esim. asemakaavatason selvityksissä. Kaava-alue rajoittuu eräisiin luontoselvityksiin, joissa tämän työn tekijä on ollut mukana. Niitä on tehty Tikkasenharjusta, Ojakylästä ja Liesharjusta. Suistosaarista Karhusta tehtiin ensin luontoselvitys (2007) ja vuotta myöhemmin Karhun golfhankkeen Natura selvitys (2008). Karhun sisäosat ovat talousmetsänä. Hakkuut ovat tuoreita. Sisäosissa ei ole erityisiä luontoarvoja paitsi jo karuuntuneita kuroutumalammikoita ja entisiä uomia. Kartta 3. Karhun luontotyypit 2008 Natura-arviossa (Natans Oy, Lassi Kalleinen 2008). Karhun Tupon ja Sarrion kluuveissa on hyvin samantapainen kasvillisuus kuin Mustaputaassa ja Alarannan Kuokkalanhaarassa. Kaikki nämä ovat reheviä, 7
8 joskus limaskojen täyttämiä lampareita, joiden vakiokasvillisuuteen kuuluvat mm. kilpukka, otalehtivita, litteävita, karvalehti. vesikuusi, ulpukat ja lumpeet. Myös Naturaselvityksessä esitettiin niiden jättämistä ennalleen. Mahdollisen Golf-kentän rakentamista ohjattiin juuri nyt kaavoitettaviin sisäosiin (kartan primäärisukkession myöhäisvaiheen kangasmetsät). Samaa linjaa suositellaan edellleen. Myös Tangonsaaren keskiosat ja Illinsaaren keski- ja itäosat ovat talousmetsää, jossa ei ole erityisiä lajiston tai luontotyyppien luontoarvoja. 3. Luonnonsuojelualueet Iijoen suistossa on kaksi Natura-aluetta, Iijoen suisto ja linnustoalue (SCI/SPI) Hiastinlahti. Natura-alue ulottuu Vasikkasaareen, miltei Iijoen keskustaan. Hiastinhaarassa Natura 2000-alue tulee kaavan rajalle. Natura-alueeseen kuuluu myös Alarannan Kuokkalanhaara. Osa Natura-alueen kuvauksesta koskee juuri kaava-aluetta siksi osa siitä sitaattina: Iijoen suistossa on monia erityyppisiä osia kuten pääuoma ja sen korkeat saaret (Niittysaari ym.) suiston yläreunalla, suuret mannermaiset Tangonsaari ja Karhu, joiden merenpuoleinen laita on merenrantaniittyjä, pitkät suistouomien halkomat ja katkomat niemet ja suojaiset saaret kuten Koni ja Pensaskari ja mereisemmät suiston ulkoreunan saaret kuten Hahtikari ja Käyränkari. Iijokisuisto on harvinaisen monipuolinen alue, jolta löytyy 12 luontodirektiivin mukaista luontotyyppiä ja runsaasti harvinaisia ja uhanalaisia kasvilajeja. Myös alueen linnustomerkitys on huomattava. Iijokisuiston kokonaisuuteen sisältyy myös Niittysaaaren perinnemaisema-alue. Kartta 4. Natura-alueen rajat ja nimistöä. Sisältää Maanmittauslaitoksen aineistoa, lokakuu Lisenssi 8
9 3.1 Natura-alueisiin välittömästi liittyvät alueet Natura-alueen arvoihin ja lajistoon palataan myöhemmin, mutta Natura-alueet eivät leikkaannu aivan kuin veitsellä. Tavanomaista arvokkaampia ympäristöjä on niin Vasikkasaaressa kuin Hiastinhaarassa. Vasikkasaaressa on laaja kotkansiipilehto (Matteuccia struthiopteris) ja rantalehto, jossa on peittävästi lehtotähtimöä (Stellaria nemorum). Lehtotähtimöä löytyi tämän työn aikana myös Liesojan suistosta ja tien viereltä. Myös Hiastinhaaran alaosassa kasvaa arvokkaita kasveja. Lietetatarta on matalilla rannoilla (kuva kansilehti). Sahanvainiolla lähellä Hiastinhaaraa on myös rehevä kotkansiipilehto. Rinteessä kasvavat rinnan suokeltto (Crepis paludosa) ja isoalvejuuri (Dryopteris expansa), tien varrella muutama kullero (Trollius europaeus). Kaikki nämä ovat hyvin harvinaisia Iissä. Kullero on alueellisesti uhanalainen (NT). Näiden kasvien kasvupaikat on kuvattu liitekrtalla (Liite 4). Iin pappilan eteläpuolella on rauhoitettu ns, piiskamänty. 4. Alueen kasvilajistosta Kaava-alueen lajiston tarkka esittäminen olisi vaikea tehtävä. Luonnontieteellisen keskusmuseon Kastikka/Hatikka tietokantaan on tallennettu yhtenäiskoordinaatiston (YKJ) kymppi ruudulle 742:324 yhteensä yli 4000 kasvihavaintoa. Tämä kertoo, että alueen kasvistoa on seurattu pitkään ja että sitä on pidetty merkittävänä. Lajistoa on ruvettu kuitenkin tallentamaan tarkemmin koordinaatein vasta vähitellen. Neliökilometritasoa ja harvinaisemmilta kasveilta hehtaaritasoa on pidetty riittävänä miltei nykyaikaan asti. Lajiston levinneisyyskarttoihin se riittääkin, mutta on kaavoituksen ja muun maankäytön kannalta kiusallisen epätarkkaa. Toisaalta kymppiruudun havainnoista suurin osa on tehty merenrannoilta tämän kaava-alueen ulkopuolelta. Näiden selitysten kera voi sanoa, että ruudulta 724:342 on kirjattu 385 lajia, mikä on korkea määrä. Suuri osa lajistosta on tietenkin tavanomaista kasvihavainnosta suodatettiin lopulta 700 kiinnostavaa kasvihavaintoa. Ne vietiin paikkatieto-ohjelmassa kartalle, joka on liitteenä (Liite 3 Hot Spots ). Kartan paikkamerkit sisältävät usein monia havaintoja (jopa kymmeniä). 700 havaintoa luokiteltiin vielä harvinaisiin, uhanalaisiin, vanhan kulttuurin lajeihin ja muuten mielenkiintoisiin. Lähimmäksi kaava-alueen rajaa sattuvat havainnot jätettiin kartalle. Kartta (Liite 3) osoittaa selvästi kasviston lajistokeskittymät. Tärkeimmät alueet ovat Iijoen suistossa, Praavan pohjoispuolisella rannalla ja ylipäätään meren rannoilla. Lajiston perusteella luonnon monimuotoisuuden kannalta merkittäviä paikkoja kaava-alueella ovat Natura-alueella Koninsaari, Tangonhaara, Kuoppalanhaara, Niittysaari ja Simakka. Saarista Karhun ja Tangon arvokkaat alueet ovat myös rannoilla eivätkä saarten sisäosissa. Koska nämä alueet kuuluvat jo Naturaan niitä ei tässä rajata mitenkään uudelleen. Natura-alueiden rajaus on perustunut pitkälti lietetattaren esiintymiseen. Lietetattaren esiintymistä käsitellään erikseen. Karhusta on myös laadittu melko tuore Natura-arvio (2008). Keskusta-alueella Illinsuvanto ja Tohilanvuono ovat keskeisiä alueita maiseman ja virkistyksen kannalta. Vesikasveista on Kaisa Kerättären tietoja usealta vuodelta. Näistä ei ole kuitenkaan tiedossa uhanalaisia lajeja. Merkittävimpiä ovat tylppälehtivita (Potamogeton obtusifolius), kilpukka (Hydrocharis morsus- 9
10 ranae) ja heinävita (Potamogeton gramineus), jälkimmäinen on ainoa havainto kaava-alueelta 4.1 Kaava-alueen uhanalaiset kasvit Kaava-alueella on vain muutamia uhanalaisia kasvilajeja. IUCN:luokitukset on esitetty seuraavassa taulukossa. Kaava-alueelta havaittiin 2013 kaikki muut paitsi vesihilpi (Catabrosa aquatica) ja paunikko, joka havaittiin kuitenkin Karhusta aivan kaava-rjan tuntumasta. Lietetatarta havaittiin Natura-alueen ulkopuolelta vain Mustaputaan suusta ja Hiastinhaarasta. Laji Tieteellinen nimi IUCN lyh IUCN suom ym lietetatar Persicaria foliosa EN erittäin uhanalainen, direktiivilaji, vastuulaji Esiintymiä Hav viim ketonoidanlukko Botrychium lunaria NT silmälläpidettävä 3 ahonoidanlukko Botrychium multifidum NT silmälläpidettävä kullero Trollius europaeus RT alueel. uhanalainen otalehtivita Potamogeton friesii NT silmälläpidettävä paunikko Crassula aquatica VU vaarantunut itulimaska Lemna turionifera DD puutteellisesti tunnettu vesihilpi Catabrosa aquatica NT silmälläpidettävä Taulukko 1. Alueella tavatut uhanalaiset, silmälläpidettävät ja alueellisesti uhanalaiset lajit Lietetatar nostettiin viimeisessä uhanalaisluokituksessa kategoriasta silmälläpidettävä suoraan luokkaan erittäin uhanalainen. Se johtuu kasvupaikoista, jotka ovat tyypillisesti suurten jokien suistossa rakentamisen kannalta keskeisillä alueilla. Lietetatar on yksivuotinen kasvi, joka vaatii kasvupaikakseen matalaa, ohutlietteistä ja lähes kasvitonta pohjaa. Se on huono kilpailija, mutta toisaalta sen kasvupaikoilla ei juuri kilpailua ole. Kasvupaikan säilyminen tai uusien syntyminen edellyttää sopivaa virtaamaa. Iijokisuistossa lietetatar on melko vakiintunut ja sitä tapaa useilta paikoilta suuria määriä kerrallaan. Sen kanta voi kuitenkin vaihdella. Kesällä 2013 tilanne tarkastettiin useilla paikoilla ja lietetatar löytyi Konista ja Mustaputaan suusta. Vasikkasaaressa ja Alarannan Kuokkalanhaarassa sitä ei nähty. Jälkimmäinen on kasvanut liiaksi umpeen. Lietetarta voi esiintyä myös muilla paikoilla Iijokisuistossa se ilmaantuu sinne missä on sopivan matalaa ja lietteistä ja sopivasti vaihteleva virtaama. Lietetattaren esiintyminen on esitetty liitekartalla (Liite 5). Kartan tiedot perustuvat Hertan, Kastikan/Hatikan ja tämän tekijän tietoihin. Tiettävästi ympäristöhallinnossa on tehty tarkempiakin kartoituksia, mutta nämä tiedot riittävät tähän selvitykseen. Kartan havaintopisteet ovat suuntaa antavia vanhojen koordinaattien epätarkkuuden vuoksi. Leppi- ja Vasikkasaaren esiintymät ovat olleet Natura-rajauksen sisällä. Taulukon 1 ja lliitekartan (Liite 6) muut uhanalaistarkastelun lajit ovat lähinnä silmälläpidettäviä (NT), paitsi paunikko, joka on vaarantunut (VU), kullero, joka on alueellisesti uhanalainen (RT) ja itulimaska, joka on uhanalaisluokitukissa 10
11 noteerattu vielä DD- eli riittämättömät tiedot arviolla. Itulimaska määritettiin nyt ensi kerran Kuokkalanhaaran lammesta otetusta näytteestä (DET Tauno Ulvinen 2013, näyte LK 2013). Silmälläpidettävistä ylivoimaisesti yleisin on otalehtivita (Potamogeton friesii). Oletettavasti sitä on tätäkin enemmän rehevissä entisissä uomissa. Näissä sillä on monia harvinaisia seuralaisia, joita esitellään myöhemmin. Pikkuinen paunikko (Crassula aquatica) on avoimempien rantojen huomaamaton kasvi. Se kasvaa suiston matalilla rannoilla, usein lähellä lietetatarta. Lietetattaren elinympäristöjen säilyttäminen edesauttaa myös paunikkoa. Kaava-alueelta on yksi vanha, epätarkka tieto. Aho- ja ketonoidanlukkoa (Botrychium multifidum ja B. lunaria) on löytynyt 1988 Konista, Finninkarista ja Niittysaaresta jokivarren kuivilta kedoilta. Sieltä se saattaa olla löydettävissä tulevaisuudessakin. Ahonoidanlukko löytyi tänä vuonna uudelta paikalta Hiastinhaaralta ladon edustalta. Vanhoja tietoja ( ) ei ole merkitty kartalle. Noidanlukot kasvavat usein perinneympäristöissä, ja niiden säilymistä voidaan edistää vain ylläpitämällä ketomaisia kasvupaikkoja. Kulleroa (Trollius europaeus) kasvaa muutamia Hiastinhaaran rantalehdossa. Se on voimakkaasti taantunut, lähes hävinnyt, Oulun seudun vesistöjen varsilta. Kuva 4. Paunikko (Crassula aquatica) Simossa se jo yleistyy. Kulleroa ei ole aiemmin Iin keskustan tuntumasta kirjattu ylös. Vesihilpi (Catabrosa aquatica) on löytynyt eräästä Meriläisenperän tien ojasta 2012, mutta sitä ei tavoitettu enää Vanha tieto on kirjattu Iin keskustan km-ruudulle, mutta sitä ei merkitty karttaan. Tässä käsitellyt uhanalaiset sijoittuvat toisaalta Natura-alueen tuntumaan, toisaalta Iijoen entisiin reheviin uomiin tai niiden ympäristöön. Uomien ja niiden ympäristön keskeisyys korostuu lisää, kun huomioidaan joukko harvinaisia ja muuten kiinnostavia lajeja. 4.2 Muita harvinaisia ja paikallisesti huomioitavia lajeja Suuri osa kiinnostavista lajeista on edelleen vesikasveja tai jokivarsien kasveja. Otalehtivitojen seurassa on myös tylppälehtivitaa (Potamogeton obtusifolius) ja litteävitaa (Potamogeton compressus) yleisempien vitojen lisäksi. Muita rehevien lampareiden vesikasveja ovat kilpukka (Hydrocharis morsus-ranae) ja erilaiset limaskat. Isolimaska (Spirodela polyrhiza) on yksi alueen harvinaisimmista kasveista. Iin Alarannan esiintymä on maan pohjoisimpia. Levinneisyyskartta on ohessa. Esiintymä on tunnettu 1950-luvulta lähtien. Kuokalanhaarasta 2013 kerätystä näytteestä määritettiin neljä erilaista limaskaa, uutuutena itulimaska (Lemna turionifera). Limaskoista yleisin on pikkulimaska (Lemna minor). Ristilimaska (Lemna trisulca) on erityisesti rehevien vesien limaska. Rehevien entisten tulvauomien yleisimpiä kasveja on myös tankeakarvalehti (Ceratophyllum demersum) ja ja muutamin paikoin runsaimpia vesirutto 11
12 (Elodea canadense). Molemmat ovat ns. irtokellujia. Vesiruttoa ei uomien lampareista ole havaittu aiemmin. Vesirutto on miltei täyttänyt mm. Mustaputaan osia. Vesirutto leviää kasvin palasista lintujen mukana. Limaskat taas ovat monien lintujen ruokaa. - Tylpälehtivitaa ei havaittu Tulvalammissa on myös pohjanlummetta (Nyphaea alba ssp. candida) ja sekä isoulpukkaa (Nuphar lutea) että harvinaisempaa konnanulpukkaa (Nuphar pumila, mm. Mustaputaan uomassa). Virtaavammissa uomissa ja Hiastinlahdella on tavattu kookasta ja komeasti kukkivaa sarjarimpeä (Butomus umbellatus). Valitettavasti se kukkii harvoin, ja on vaikea tunnistaa monenlaisista steriileistä versoistaan. Matalan veden versot ovat kuitenkin piiskamaisia, jäykkiä ja kierteisiä ja värisevät omalaatuisella tavalla tuulessa. Sarjarimpeä ei havaittu 2013 tämän työn yhteydessä. Kartta 5. Isolimaskan levinneisyys. Kartta LTKM 2012, erotettu Kuva 5. Neljä limaskaa yhdessä näytteessä! Alaranta, Kuokkalanhaara. Kuva 6. Alarannan Kuokkalanhaaraa peittää limaskakalvo. Rantalehdot ovat paikallisesti merkittäviä ja monimuotoisuutta lisääviä ympäristöjä. Lehtotähtimö (Stellaria nemorum) on rehevien lehtojen laji. Sitä kasvaa Räinänperän rannassa, Räinänlahdella ja kaava-alueella Pitkäniemen tien pientareilla. Näissä paikoin sitä on runsaasti. Siitä on tietoja myös Praavanlahdelta ja Konikarista, mutta näitä ei pystytty nyt todentamaan. Tämän työn yhteydessä sitä löytyi myös Vasikkasaaresta, läheltä Iijoen rantaa. Oulun seudulla se on melko harvinainen. pitkin rannikkoa siellä täällä. Vasikkasaaresta ja Hiastinhaaralta Sahanvainion kohdalta löytyi rehevää kotkansiipilehtoa (ks. kartat Liite 4). Aiemmin kotkansiivestä (Matteuccia struthiopteris) on ollut keskustan tuntumassa tietoja vain kunnalliskodin rannasta. 12
13 (Maiju Malvari 1954). Hiastinhaaran Sahanvainiolta huomattiin myös suokeltto (Crepis paludosa), jota on Iistä tiedossa vain vanhan Kuivaniemen alueelta. Myös isoalvejuuri (Dryopteris expansa) on Iistä tunnettu aiemmin vain Kuivaniemeltä ja Iin itäisistä osista. Kaisa Kerätär näytti kesällä 2013 Illinsaaressa kasvavia lehtokuusamia (Lonicera xylosteum). Yksittäiset pensaat tulkittiin tulokkaiksi. Tiedossa on, että esimerkiksi Oulujoella linnut ovat levittäneet lehtokuusamaa pihoista luontoon. Lähimmät luonnon kasvupaikat ovat Muhoksella. Kuva 7. Kotkansiipilehtoa Vasikkasaaressa 5. Muut direktiivilajit Viitasammakosta ja pohjanlepakosta on yksittäinen tieto kaava-alueelta tai sen tuntumasta (Hatikka, Kerätär, K ). Kummatkin ovat yleistyneet selvitysten kohteena, koska ne ovat ns. direktiivilajeja aivan kuin lietetatar ja liitoorava. Hiastinlahdelta lähellä kaava-alueen rajaa on tieto todetusta viitasammakon kutuäänestä. Tämän kirjoittaja seurasi viitasammakoitten kutua 2013 useammassa paikassa Kalajoelta Kuivaniemelle. Viitasammakko lienee rannikolla melko yleinen. Viitasammakon kutu- ja levähdyspaikkoja ei direktiivin mukaan saa häiritä. Niinpä kutuajan kerääntymisalueita tulisi selvittää myös Iissä. Viitasammakko suosii niittymäisiä ja heinikkoisia rantoja. Myös pohjanlepakosta on Iistä yksittäinen tieto. Pohjanlepakon yleisyydestä on yleensä ottaen erittäin huonot tiedot, mutta Haukiputaalta detektoreilla hankittu alustava kokemus osoittaa, että pohjanlepakoita täälläkin asustaa. Direktiivin lisäksi lepakoitten suojelussa velvoittaa EUROBATS-niminen kansainvälinen sopimus, jonka myös Suomi on allekirjoittanut. Lepakoitten suojelun yksi erikoispiirre on, että suojelu ulottuu rakennuksiin, koska pohjanlepakko on lähes täysin riippuvainen rakennuksista. Lepakoitten seurantaan tarvitaan lisäksi äänimuuntimia eli detektoreita ja erityisiä lepakoitten luotausäänien analyysiohjemia. 13
14 6. Arvokkaat alueet 6.1 Jokisuisto ja entiset tulvauomat Uhanalaisten, harvinaisten ja muuten mielenkiintoisten kasvien esiintymät osoittavat selkeästi tietyille paikoille: toisaalta Iijoen nykyrannoille ja toisaalta Iijoen entisille rannoille eli entisiin tulvauomiin. Suiston keskeisin kasvi on lietetatar. Se on ns. direktiivilaji. Sen suojelu on toteutettava myös suojelualueiden ulkopuolella. Lietetatar on koko suistossa yleisehkö sopivillla matalilla rannoila, lahdenperukoissa ja hitaasti virtaavissa sivu-uomissa. Kun vanhan uoman yhteys pääuomaan katkeaa, lietetatar häviää. Näin on tapahtumassa Kuokkalanhaaralle, jossa lietetatarta ei tavattu 2013, ja Mustaputaalle, josta se on ilmeisesti niukentunut. Lietetatar edellyttää virtaamaa. Lietetatarta ei tavattu pääuomassa Natura-alueen ulkopuolelta tarkastettiin Kirkkosaari, Leppisaari ja Vasikkasaari ja sopivia paikkoja näistä ylävirtaan. Välittömästi Natura-alueeseen liittyvässä Hiastinhaarassa havaittiin melko runsas ja yhtenäinen lietetataresiintymä (Liite 4). Suositellaan, että Natura-alueella ja sen välittömässä läheisyydessä lietetar huomioidaan edelleenkin kaiken rantarakentamisen yhteydessä. Lietetarta ei voi suojella pelkästään esiintymittäin, sillä yksivuotisen kasvin kasvupaikat saattavat siirtyä äkkiä. Uusien kasvupaikkojen syntymistä edistävät maannousuun ja joen liikkuviin sedimentteihin liittyvät ilmiöt. Tulvauomat ovat syntyneet hienojakoisen maaperän ja maan nousun yhteisvaikutuksesta. Ne ovat osittain sukua merenrannnan fladoille ja kluuveille. Niillä on myös maankohoamisesta seuraava sukkessiokehitys, jonka suunta on rehevämmästä karumpaan ja kosteasta ympäristöstä kuivempaan. Natura-luontotyyppeinä näitä on kutsuttu rannikon laguuneiksi. Tällaisina niitä käsiteltiin myös Karhun Natura-selvityksessä. Tulvauomilla on suuri merkitys myös linnustolle ja hyönteisille, esim. sudenkorennoille. Linnuille uomat tarjoavat pesimäpaikkoja, suojaa ja ruokailumahdollisuuksia. Heinäkuun puolivälissä esim. sisemmälle Mustaputaalle kertyi yhtä aikaa satoja sorsalintuja. Suomen luontotyyppien uhanalaisuus arvioinnissa (Raunio ym. 2008) rannikon jokisuistot on arvioitu koko maassa erittäin uhanalaisiksi (EN). Mainittakoon, että lietetatar, paunikko ja otalehtivita ovat jokisuistojen tyyppikasveja. Suiston ulko-osat kuuluvat jo Natura-2000 alueisiin, mutta saarten sisäosissa olevat entiset tulvauomat ovat myös osa suistoa. Natura-alueen kohtet tulee suunnitella Natura-alueen periaatteiden mukaan. Iijoen suistoon luettava entinen tulvauomasto on pääosin luonnontilaista. Se on kokoluokaltaan niin laaja, ettei sitä voi käsitellä metsälakikohteena vaikka yksittäisiä pienimpiä lampia ja soita voisi sellaiseksi erotella. Tämä ei kuitenkaan takaisi tärkeimpien ja suurimpien uomien luonnontilaisuutta. Tulvauomat eivät kuulu myöskään Vesilain käsittelemiin kohteisiin 14
15 Suomen luontotyyppien uhanlaisuustarkastelulla (Raunio ym 2008) ei ole lakiin perustuvaa statusta. Suosittemme kuitenkin, että tulvauomat jätettäisiin rakentamisen ulkopuolelle osana erittäin uhanalaista luontotyyppiä ( jokisuistot, EN). Entisiä uomia esitetään suojeltaviksi kaavamerkinnällä siten, että niiden vesitalouden muuttaminen, myös ruoppaaminen, ei ole sallittua. Rakentamisen ja uoman väliin on syytä jättää suojavyöhyke, sillä rehevistä seisovavetisistä uomista voi olla ajoittaisia hajuhaittoja. Suojeltavia uomia ovat esimerkiksi Mustapudas ja sen läheisyydessä oleva saraikkoinen uoma, Hiastinhaaran yläosa ja Rapulampi. Väljempiä suojeluperiaatteita (hitaan virtauksen säilyttäminen) voi ajatella Illinsaareen. Entiset uomat on esitetty Yhteenvetokartalla (Kartta 6). 6.2 Rannikon nuoret primäärisuot Kaava-alueella on erittäin vähän turvepohjaisia alueita (ks. maaperäkartta, Liite 1). Yhteenvetokartalle (Kartta 6) on merkitty kolme nuorta primäärin rantavaiheen (0-5 m mpy) suota. Ne ovat luonnontilaisia tai luonnontilaisen kaltaisia ja ne edustavat maankohoamisrannikon soiden kehityksen eri vaiheita avoluhdista ruoholuhtiin ja ruoholuhdista saraluhtiin. Suot eivät kuitenkaan muodosta toisiinsa kytkeytynyttä kehityssarjaa eikä niitä siten voi pitää rannikon primäärisoiden kehityssarjana, joka olisi äärimmäisen uhanalainen luontotyyppi. Näistä Ojakylän Onganlampi on nuorin, alle 2,5 m mpy, ja keskimmäisin taas Pitkäniemen Kaijanlampi, joka on n. 2,5 m mpy. Nimetön rämeneva yhdistelmä Alarannan tuntumassa on jo yli 5 m mpy korkeudessa. Onganlampi on kooltaan noin 3 hehtaaria, Kaijanlampi 6 hehtaaria ja nimetön noin 1,2 hehtaaria. Kuva 9. Kolme nuorta suota. Nuorimmasta vanhimpaan ja alhaalta ylös: Onganlampi, Kaijanlampi ja Alarannan eteläpuolinen nimetön suo. Onganlampi on ruoho- ja saraluhtien mosaiikkia, Kaijanlampi taas valtaosin saraluhtaa, jossa luhtalajien rinnalla esiintyy jo nevalajeja, mm. isokarpaloa. Nimeton suo on rämereunuksista saranevaa. Näiden soiden kasvilajisto on niukkalajista ja esimerkiksi vallitsevat sarat silmiinpistävän erilaisia (esim. Kaijanlammen hyvin yleinen lapinsara Carex lapponica ja Alarannan yhtä hallitseva riippasara Carex paupercula). Onganlammelle ovat tyypillisiä myös luhtasammalet, esimerksi luhtakuirisammal (Calliergon cordifolium). Kyseessä on kolme eri-ikäistä ja kolme erilaista suota, jotka erilläänkin ovat edustava näyte luhtien kehityksestä nevoiksi. - Rannikon primäärisoita on tutkittu vähän ja tyypittely hiukan epätarkkaa. Soiden sijainnit selviävät liitekartalta (Liite 7). 15
16 Onganlampi ja Kaijanlampi ovat metsälakikohteiksi liian suuria. Ne ovat tulvauomien ohella kuitenkin koko kaava-alueen ainoaa lähes luonnontilaista luontoa. Toisistaan irrallisinakin ne kertovat maankohoamisrannikon sukkessioon liittyvistä ilmiöistä. Ne sopisivat esimerkiksi koulujen opetuskohteiksi. Mielestämme näillä soilla on myös paikallista lajempaa seudulllista arvoa. Suositellaan, että kaavassa edesautetaan näiden soiden vesitalouden säilymistä ennallaan. Pienin näistä soista on selkeä metsälakikohde (vähäpuustoinen suo). 6.3 Lehtoja Lehtoja on koko kaavoitusalueella niukasti. Merenrantalehdot ulottuvat paikoin kaava-alueelle, mutta ne on pääosin käsitelty rantakaavassa. Harvinaisempaa lajistoa sisältävät muutrantalehdot on esitelty edellä (Vasikkasaari, Hiastinhaaran alaosa, Liite 4). Vasikkasaaren lehtotähtimöä kasvava rantalehto olisi asemakaava-alueen ulkopuolella Metsälain tarkoittama lehtolaikku. Se voitaneen kaavassa osoittaa luonnoltaan arvokaaksi paikaksi (Liite 4). Hiastinhaaran alaosan lehto on ilmeisesti hoitamatta jäänyt palsta, joka sellaisenaan on liian suuri ollakseen metsälakikohde. Hiastinhaara on lisäksi tässä kohden kaivettu kanava eikä puro. Alueellisesti uhanalainen kullero ja paikallisesti harvinaiset kasvit (suokeltto, isoaalvejuuri, kotkansiipi) eivät riitä suojeluperusteeksikaan. Hiastinhaaran ympäristöön suunniteltavana ollut luontopolku sopisi tänne. Kaava-alueen suurin lehtomainen alue on Illinsaaren eteläosissa. Illinsaaren lehdot ovat kuusivaltaisia sekametsiä ja siten erilaisia kuin merenrantalehdot. Lehdoissa kasvavat kaikki keskiravinteisen kuivahkon lehdon tyyppilajit: sudenmarja (Paris quadrifolia), metsäkurjenpolvi (Geranium sylvaticum), kielo (Convallaria majalis) ja ketunleipä (Oxalis acetosella). Uhanalaisista lajeista siellä on havaittu ahonoidanlukkko (Botrychium multifidum, NT, Kaisa Kerätär 2013), jonka kasvuympäristö on umpeutumassa. Alueella on myös vanhaa historiallista asutusta, ja siten puutarhatulokkaita. Lintujen levittämiksi uustulokkaiksi katsotaan muutamat lehtokuusamat, jotka tosin ovat ympäristöön omiaan. Illinsaaren pesimälinnustoa ovat mm. pyy (Bonasa bonasia), palokärki (Dryocopus martius), lehtokurppa (Scolopax rusticola), puukiipijä (Certhia familiaris), lehtokerttu (Sylvia borin), mustapääkerttu (Sylvia atricapilla), tiltaltti (Phylloscopus collybita), käki (Cuculus canorus), varpushaukka (Accipiter nisus), sepelkyyhky (Columba palumbus). Tiedot on kerännyt Illinsaaressa asuva Kaisa Kerätär. Näistä mustapääkerttu puuttuu lintuatlaksen tämän ruudun pesimälajistosta. - Lisäksi Kerätär on tallentanut näköhavainnon yhdeksältä syksyltä pohjanlepakosta (Eptesicus nilssoni). Lehtojen maaperä on ravinteikasta multaa. Tämä on hyvä ottaa huomioon kaavoituksessa ja maankäytön suunnittelussa. Illinsaarta vastapäätä, Pappilan rannassa, on veistospuisto. Puiston maaperä on selvästi joko alun perin lehtomultaa tai peltomultaa. Puustoa on raivattu liiaksi ja pensaskerros ja typensuosijat ovat ottaneet vallan. Tuloksena ei ole ollut metsä, ei puisto eikä niitty. Illinsaaren eteläosan kulttuurivaikutteinen lehto, hautausmaa ja Pappilan niemi veistospuistoineen voisivat muodostaa puistomaisen virkistyskäyttöön sopivan kokonaisuuden.alueella ei kuitenkaan ole lakiperusteisia luontokohteita. 16.
17 Kartta 6. Arvokkaat alueet - yhteenveto. Sisältää Maanmittauslaitoksen aineistoa, lokakuu Lisenssi 17
18 LÄHTEITÄ Airaksinen, O. & Karttunen, K. 2001: Natura 2000 luontotyyppiopas. 2. korjattu p., Helsinki Hatikka, Luonnontieteellinen keskusmuseo, internetpalvelu, tietokanta. Hertta, uhanalaisten lajien tietokanta. Ote, sähköposti Näpänkangas, J Hiastinlahti. Natura-alueen kuvailulehti. Honkamo, Mikko, Haukiputaan ja Kiimingin kartta-alueiden kallioperä. Kallioperäkartan selitys 1 : Karttalehti, 2533, Iijoen suisto. Natura-alueen kuvailulehti. Iin Karhu. Luontoselvitys. Natans Oy Iin Koirankari. Lietetatarselvitys (Natura-alue). Natans Oy, Iin Liesharjun asemakaavan luontoselvitys, Natans Oy Iin Ojakylän luontoselvitys. Natans Oy Lietetatarselvitys tonttikohtaisia töitä varten. Iin Pensaskari, Natans Oy, Lintuatlas, Luonnontieteellinen keskusmuseo, internetpalvelu, tietokanta. Luontoselvitys asemakaavan laajennusta varten. Iin Tikkasenharju. Natans Oy Kasvimuseo, kenttäkorttiaineisto. Oulun yliopisto. Kemiläinen, H. & Kemppainen, S. 1991: Iin rannikon ja saarten luonnon perusselvitys. Geomorfologia. Ympäristöinstituutti, Ii Merikarhu Golf. Naturaselvitys. Natans Oy, Merilä, E. & Vainio, M. 1990: Iin rannikon ja saarten luonnon perusselvitys. Kasvillisuus ja eläimistö. Aluekuvaukset. Ympäristöinstituutti, Ii Merilä, E. & Vainio, M. 1990: Iin rannikon ja saarten luonnon perusselvitys. Karttaliite: kasvillisuuskartat ja rantatyypit. Aluekuvaukset. Ympäristöinstituutti, Ii Raunio, A., Schulman, A. & Kontula, T. (toim.) Suomen luontotyyppien uhanalaisuus.suomen ympäristökeskus, Helsinki. Suomen ympäristö 8/2008. Osat 1 ja s. Raunio, A., Schulman, A. & Kontula, T. (toim.) Suomen luontotyyppien uhanalaisuus Osa 1:Tulokset ja arvioinnin perusteet. Suomen ympäristökeskus, Helsinki. Suomen ympäristö 8/ s. Raunio, A., Schulman, A. & Kontula, T. (toim.) Suomen luontotyyppien uhanalaisuus Osa 2:Luontotyyppien kuvaukset. Suomen ympäristökeskus, Helsinki. Suomen ympäristö 8/ s. Schulman, A., Alanen, A., Hæggström, C.-A., Huhta, A.-P., Jantunen, J., Kekäläinen, H., Lehtomaa, L., Pykälä, J., Vainio, M. 2008: Perinnebiotoopit. Julk.: Raunio, A., Schulman, A. & Kontula, T. (toim.). Suomen luontotyyppien uhanalaisuus Osa 2: Luontotyyppien kuvaukset. Suomen ympäristökeskus, Helsinki. Suomen ympäristö 8/2008. S
19 LIITE 1 MAAPERÄKARTTA Kartta 7. Maaperäkartta. Tärkeimmät maalajit Mr = moreeni ja Hk = hiekka, Ht = hieta Lisenssi 19
20 LIITE 2 MÄNTYMETSÄT Kartta 8. Mäntymetsät. Alle 5 metrin korkeudesta mäntymetsiä on huomattu vain jakylän tuntumasta. Viiden metrin alavammalle puolen jäävät metsät ovat lehti- ja sekametsiä ja kuusikkoja. Sisältää Maanmittauslaitoksen aineistoa, lokakuu Lisenssi 20
PUDASJÄRVEN KURENALAN OSAYLEISKAAVAN LUONTOSELVITYS
PUDASJÄRVEN KURENALAN OSAYLEISKAAVAN LUONTOSELVITYS Natans Oy Laatinut Lassi Kalleinen Kuvat Lassi Kalleinen SISÄLLYS I Yleisiä lähtökohtia 1..Yleistä Pudasjärven ja Kurenalan luonnosta 1 2. Kaavoituksen